als_Latn dik_Latn sag_Latn
32-vjeçarja që ka denoncuar gjyqtarin e Beratit, Shyqyri Çobo, duket se nuk është e vetmja viktimë e tij.
Një tjetër zonjë ka bërë një denoncim të ngjashëm në rrjetet sociale, por duket se nuk ka dëshirë ta kujtojë më atë histori.
Gruaja me iniciale E.B. ka lënë këtë koment në statusin e avokatit penalist Saimir Vishaj:
S’ka nevojë për shumë komente z.Sajmir. Akuza kundrejt zotërisë në fjalë është më se e vertetë. Unë jam një ndër ato gra apo nëna që zgjidhjen e martesës e ka gjykuar ky zotëri dhe ju e dini qe s’jam e vetmja që jam provokuar prej tij. Por hallet e problemet e mia më bënin që t’ja harroja”surratin” e të mendoja për më tej për jeten time…(ose ndoshta nuk gjeta kurajon të bëja të njëjtën gjë).”
Zonja që ka bërë shënimin në faqen e avokatit të njohur, duket e interesuar në denoncimin publik të rastit. Bën përshtypje fakti se ajo e konsideron si një ‘sekret të hapur’ faktin që i njëjti gjyqtar njihej për të tilla ‘oferta joshëse’ ndaj femrave që u kishte dosjet e divorcit në shqyrtim.
Nëse pretendimi i zonjës është i vërtetë, atëherë me gjasë kemi të bëjmë me një rast përsëritës dhe ajo çfarë kemi mësuar deri tani mund të jetë vetëm maja e ajsbergut. /HashtagAL
als_Latn als_Latn als_Latn als_Latn als_Latn als_Latn